**RESYME` OG SPØRSMÅL FRA DAGENS TALE, DATERT 12.01.2020,**

**V/ Evangelist Håkon Fagervik**

**TEMA: BETYDNINGEN AV VÅRT BØNNELIV**

Teksten er hentet fra;

Apg.1.4-5

Apg. 1.13-14

Salme 122

På bønnens område står vi alle likt. Bibelen forteller oss at bønn er et viktig redskap for å forandre verden. Foran enhver vekkelse har det vært bønn. Det skjer ting «bak kulissene» når vi ber. De første kristne var bønnekristne. «Da de hadde bedt, så skjedde det». Flere av de store kirkevekkelsene i historien forteller det samme. Mennesker hadde vært i bønn før det skjedde.

Hva er det viktigste i vårt bønneliv? Gud ønsker et relasjonsrelatert bønneliv. Han kommer nær oss når vi ber. Vi ber ikke bare til en fjern Gud, men en Gud vi kan kalle Far. Intimitet og fellesskap er derfor viktig i vårt bønneliv.

Det er en rikdom å fylles med begeistring til Jesus. Jesus er selve kjernen i vårt bønneliv.

I bibelen står det at Gud er kjærlighet. Derfor er vi skapt til å få kjærlighet fra Gud fordi HAN **er** kjærlighet. Vårt viktigste kall er fellesskapet vårt med Gud gjennom bønn. En sterk relasjon med Gud gir også velsignelse til andre mennesker (salme 122).

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.